# Hjemløs kvinde sover i sofaen

Du har aftenvagten på biblioteket, og ser en forhutlet kvinde, som du tolker som hjemløs, der sover i sofaen. Du har ondt at kvinden. Sover hun ikke på biblioteket er hun henvist til at sove på gaden. Hun lugter fælt, så det skræmmer andre væk, men det er jo også synd for hende, synes du.

I første omgang lader du hende falde hen, men da biblioteket lukker med betjening, henvender du dig til hende med ordene: *”Biblioteket lukker nu og du må ikke sove på biblioteket.”*

Den hjemløse kvinde hævder, at hun ikke sov – hvilket hun tydeligvis gjorde.

## I jeres gruppe skal I drøfte:

1. Hvilke problematikker hæfter du dig helt overordnet ved?
2. Hvordan tror du, at de andre lånere har det med den sovende og ildelugtende borger på biblioteket?
3. Kan du komme i tanke om andre scenarier for en bedre løsning?
4. Hvor og hvordan tager I i fremtiden den her slags problematikker op, så I sammen kan lave bedre løsninger til gavn for borgerne og samtidig støtte hinanden i at håndtere svære situationer?